Oroszország folytatta előrenyomulását az Oszmán Birodalom ellen, ami az erőegyensúly fenntartásában érdekelt Nagy-Britanniát és Franciaországot arra késztette, hogy lépjen szövetségre a törökökkel és szorítsa vissza az oroszokat. Ennek eredménye lett a krími háború (1853–1856), amelynek során a russzofóbia is szerepet játszott a tömegtámogatás megszerzésében a távoli és népszerűtlen hadakozás iránt. A mértékadó brit közvélemény, főleg a liberálisok, támogatták a novemberi felkelést 1830-ban, majd az 1863-as januári felkelést is. A brit kormányzat is aggodalommal figyelte ezeket a fejleményeket, de itt nem avatkozott közbe. A krími háborúban elszenvedett megalázó vereség csak fokozta az orosz bosszúvágyat.